Borislav Stjepanović - Wikipedia, slobodna enciklopedija

# Borislav Stjepanović

### Sa Wikipedije, slobodne enciklopedije

Borislav Stjepanović
rođen: | 8. maj 1946. Planinica, Bosna i Hercegovina

Boro Stjepanović, rođen u selu Planinica (Vareš, BiH) 1946. godine, je bosanskohercegovački glumac i režiser.

## [uredi] Biografija

Apsolvirao je jugoslavensku i svjetsku književnost na Filološkom fakultetu u Beogradu 1969. godine i diplomirao glumu na Akademiji za pozorište, film, radio i televiziju u Beogradu 1971. godine. Odigrao je više od pedeset pozorišnih uloga.

Režirao je u Sarajevu (Otvorena scena OBALA, Kamerni teatar 55) i u Mostaru. Na televiziji je igrao u više tv-filmova (Andra i Ljubica, Bife Titanik) i tv-serija (Građani sela Luga, Filip na konju, Osma ofanziva, Volim i ja narandže, Oriđinali). Igrao je u preko pedeset filmova (Sjećaš li se Doli Bel, Ko to tamo peva, Čudo neviđeno, Miris dunja, Kuduz, Gluvi barut, Urnebesna tragedija). Pedagoškim radom počeo se baviti 1971. godine asistirajući na predmetima Dikcija (1971-1973.) i Gluma (1976-1981.), na Fakultetu dramskih umjetnosti u Beogradu. Učestvovao je u osnivanju Akademije scenskih umjetnosti u Sarajevu, gdje je radio od 1981. do 1992.godine. Školske 1992/93. godine bio je profesor na Fakultetu dramskih umjetnosti u Beogradu.

Jedan je od osnivača Fakulteta dramskih umjetnosti na Cetinju (1994. godine), gdje i danas radi kao redovni profesor na predmetu Gluma.

## [uredi] Nagrade i knjige

Za glumački rad nagrađivan je na Danima komedije u Svetozarevu, Dječijem festivalu u Kotoru, Jugoslovenskom pozorišnom festivalu u Užicu i Sterijinom pozorju u Novom Sadu. Napisao je tri knjige iz pedagogije glume: "Gluma I; Rad na sebi", "Gluma II; Radnja" i "Audicija; Sve o prijemnom ispitu". Prve dvije dobile su Sterijinu nagradu za teatrologiju, 1998. godine.

Preuzeto sa: "http://bs.wikipedia.org../../../b/o/r/Borislav_Stjepanovi%C4%87_83b5.html"

Kategorije: Muškarac | 1946 rođenja | Biografije, Bosna i Hercegovina | Bosanskohercegovački režiseri | Bosanskohercegovački glumci

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- English
- Српски / Srpski